钦定古今图书集成/明伦汇编/官常典/第597卷 > 胡承诏
## 钦定古今图书集成/明伦汇编/官常典/第597卷 > 胡承诏

按《安陆府志》：“承诏号侍黄，万历甲辰会魁，授夹江令。
招集逋亡，民以乐业。调内江，爱民造士，平盐课马价，
申饬为令。迁南礼部主事，调验封，晋稽勋郎中，旋丁
艰。服阕，督学四川，清公著绩，迁河南参藩，未发而奢
难作，分捍东城，躬冒矢石，以守城功。晋按察使，擢山
东右辖，四川左辖，其所署高下，铨司视以黜陟。迁南”
太仆，驻节滁州。辛未，致仕归，未几卒。